

# Návrh na zmenu dokumentov ŠTK

## Navrhovateľ

*Peter Papp, člen vedenia klubu MOPED, koordinátor turnajov SFP – D12*

*Stanislav Guštafík, predseda klubu MOPED, koordinátor turnajov SFP – D03*

## Motivácia

*Predkladáme návrh na zmenu hracieho formátu MSR pre MSR jednotlivcov, 2X2 MIX, trojíc a veteránov. Na základe viacerých skúseností s organizáciou/koordináciou MSR turnajov, aktívnou účasťou na MSR ale hlavne podnetov od hráčov priamo na turnajoch sme v klube MOPED dospeli k záveru, že by bolo potrebné súčasný hrací formát MSR zmeniť. Od navrhovane zmeny si sľubujeme zvýšenie atraktivity a kvality majstrovského turnaja pre TOP tímy, jedinečnosť hracieho formátu odlišujúca MSR od bežných turnajov SFP by bola zachovaná.*

## Aktuálne znenie dokumentu

*„Herný systém*

*1. SWISS*

*2. Skupiny na dve prehry*

*3. KO“*

*Súčasný herný systém založený na troch základných kolách SWISS, POULE a KO (*[*https://sfp.sk/doku.php?id=dokumenty:system-msr-2017*](https://sfp.sk/doku.php?id=dokumenty:system-msr-2017)*) má zabezpečiť počet tímov v druhom kole POULE, ktorý je násobkom 4, ale nijak nezohľadňuje následný počet postupujúcich tímov do KO (*[*https://sfp.sk/lib/exe/fetch.php?media=organy:2017-navrh-msr-priloha.pdf*](https://sfp.sk/lib/exe/fetch.php?media=organy:2017-navrh-msr-priloha.pdf)*). Vo väčšine prípadov MSR turnajových skúseností po prvých takmer 4 hodinách turnaja vypadávajú po SWISS iba 1 či 2 tímy, počet postupujúcich tímov navyše vedie iba výnimočne ku vhodnému počtu POULE skupín po 4 tímy, z ktorých by vzniklo priaznivé zloženie KO.*

## Nové znenie

*„Herný systém*

*1. Kvalifikácia - SWISS*

*2. Elitný turnaj – POULE+KO“*

*Navrhujeme aby bola schválená zmena herného systému, ktorá jednak zohľadní všetky doteraz nevyhovujúce faktory na priebeh turnaja pri súčasnom hernom systéme a umožní najlepším tímom z registrácie či úradujúcemu majstrovi zúčastniť sa priamo hlavnej časti turnaja POULE a KO. Nový formát by mal zabezpečiť elimináciu väčšieho počtu tímov po SWISS, ktoré by slúžilo ako kvalifikácia (prebiehajúca v sobotu) na finálovú časť turnaja (prebiehajúcu v nedeľu), zabezpečiť aj priaznivý počet tímov v POULE tak, aby počet štvorčlenných skupín viedol na štandardné KO4 či KO8, bez zbytočných predkôl súvisiacich s deravým KO pavúkom (často sa v súčasnosti stáva, že tímy, ktoré nehrajú tretie kolo Poule a zároveň nehrajú prvé kolo deravého pavúka úplne absurdne stoja dve kolá po sebe!!!). Navrhovaná zmena by mala zabezpečiť vyššiu kvalitu finálovej časti podľa aktuálnej formy zúčastnených tímov s možnosťou divokej karty udelenej 2, 3 či 4 najvyššie nasadeným tímom v registrácii (na základe celkového počtu registrovaných tímov). V prípade účasti úradujúceho majstra na MSR jednotlivcov, dvojíc MIX v nezmenenom zložení, trojíc v kategóriách MUŽI, ŽENY alebo VETERÁNI v zložení minimálne 3 zo 4, alebo 2 z 3 úradujúcich majstrov, by mali mať tieto tímy divokú kartu na finálovú časť turnaja spolu s 1, 2 či 3 najvyššie nasadenými tímami z registrácie. Herný systém by sa dal zjednodušene na portály v pár bodoch, detailný rozpis pre ľubovoľný počet zúčastnených tímov ako pdf príloha.*

1. *Sobota víkendu vyhradeného pre MSR turnaj by slúžila výhradne na kvalifikáciu do nedeľňajšej časti turnaja, hrací formát v sobotu by bol IBA SWISS (na základe skóre) s počtom kôl v závislosti od registrovaných účastníkov.*
2. *Pri účasti malého počtu tímov by sa hrala priamo finálová časť turnaja podobne ako je tomu aj podľa súčasných pravidiel.*
3. *Pri účasti úradujúceho majstra (pri tripletoch max s jednou zmenou v zložení) by mal jeho tím od 9 registrovaných tímov a viac divokú kartu s postupom do finálovej časti turnaja od POULE vyššie, spolu s ďalším najvyššie nasadený tímom v registrácii.*
4. *Pri neúčasti úradujúceho majstra by boli priamo postupujúcimi najvyššie nasadené tímy podľa registrácie.*
5. *Pri 19-35 registrovaných tímoch by mali priamy postup tím úradujúceho majstra a ďalšie 2 najvyššie nasadené tímy, alebo 3 najvyššie nasadené tímy pri neúčasti majstra.*
6. *Pri 36 a viac registrovaných tímoch by mali priamy postup tím úradujúceho majstra a ďalšie 3 najvyššie nasadené tímy, alebo 4 najvyššie nasadené tímy pri neúčasti majstra.*
7. *Rovnomernejšie rozdelenie zápasov do dvoch dní, vzniká možnosť odohrať všetky zápasy bez časového limitu, čo považujeme za výnimočnú vlastnosť tohto modelu!*
8. *Body do rebríčka SFP by získali vypadávajúci v sobotu podľa IBA SWISS (nový návrh MOPEDU) a všetky tímy v nedeľnom finále podľa modelu zohľadňujúceho váhu zúčastnených vs všetkých licencovaných (nový návrh MOPEDU).*

|  |  |  |  |  |
| --- | --- | --- | --- | --- |
| *Tímov* | *Divoké karty* | *Kvalifikácia Sobota* | *Finále Nedeľa* | *Počet kôl**1.+ 2. deň* |
|  |  | *tímov* | *Formát* | *postup* | *tímov* | *Formát* | *KO* | *finále* |  |
| *2* | *0* | *Bez kvalifikácie* | *2* | *Na 2 výhry* | *0+(2-3)* |
| *3-6* | *0* | *3-6* | *Každý s každým* | *O 3. miesto a finále* | *0+(3-6)* |
| *7* | *0* | *7* | *SWISS 3* | *KO 4* | *0+5* |
| *8* | *0* | *8* | *2 x POULE 4* | *KO 4* | *0+5* |
| *9-10* | *2* | *7-8* | *SWISS 3* | *6* | *8* | *2 x POULE 4* | *KO 4* | *3+5* |
| *11-19* | *2* | *9-17* | *SWISS 4* | *6* | *8* | *2 x POULE 4* | *KO 4* | *4+5* |
| *20-30* | *3* | *17-27* | *SWISS 5* | *5* | *8* | *2 x POULE 4* | *KO 4* | *5+5* |
| *31-35* | *3* | *28-32* | *SWISS 5* | *13* | *16* | *4 x POULE 4* | *KO 8* | *5+6* |
| *36* | *4* | *32* | *SWISS 5* | *12* | *16* | *4 x POULE 4* | *KO 8* | *5+6* |
| *37-68* | *4* | *33-64* | *SWISS 6* | *12* | *16* | *4 x POULE 4* | *KO 8* | *6+6* |
| *69 a viac* | *4* | *65 a viac* | *SWISS 7* | *12* | *16* | *4 x POULE 4* | *KO 8* | *7+6* |